Campionatul Mondial de Fotbal Rusia 2018 (Brazilia - Belgia)

Campionatul Mondial de Fotbal Rusia

Brazilia – Belgia 1-2

Sursa: Twitter Fifa World Cup

Sursa: Twitter Fifa World Cup

ECHIPE

Brazilia: Alisson – Fagner, Silva, Miranda, F. Luis – Paulinho (73, Renato Augusto), Fernandinho – Willian (46, Firmino), Coutinho, Neymar – G. Jesus (57, Douglas Costa).

Antrenor: Tite

Belgia: Courtois – Alderweireld, Kompany, Vertonghen – Meunier, Fellaini, Witsel, Chadli (82, Vermaelen) – De Bruyne, Lukaku (87, Tielemans), Hazard.

Antrenor: Roberto Martinez

Au marcat: R. Augusto (76′) / Fernandinho (13′- autogol), De Bruyne (31′)

Courtois, eroul belgienilor

Campionatul Mondial de fotbal Rusia 2018 a devenit o afacere strict europeană. După Uruguay, a venit și rândul Braziliei să plece acasă, echipa antrenată de Tite fiind învinsă cu 2-1 de Belgia în cel de-al doilea sfert de finală al turneului final, disputat vineri seară, la Kazan.

Europenii au deschis scorul încă din primul sfert de oră al partidei, când, la o lovitură de colț, Fernandinho a trimis mingea în propria poartă. Mai mult, în minutul 31 De Bruyne a făcut 2-0, iar restul meciului n-a însemnat decât o goană disperată după egalare a brazilienilor.

Sud-americanii au atacat în valuri, dar s-au izbit de opoziția portarului Courtois, care a scos incredibil câteva mingi, și n-au reușit să înscrie decât golul de onoare, prin Renato Augusto, în minutul 76. Belgia merge în semifinale, unde se va duela cu Franța pe 10 iulie, la Sankt Petersburg, pentru un loc în ultimul act.

MUGUR BĂILEȘTEANU

Contents